SK
27.12.2022
Úradný vestník Európskej únie
C 493/55 Utorok 7. júna 2022
38. požaduje naliehavé opatrenia na obmedzenie vyľudňovania ostrovov, ako aj úniku mozgov a zručností a na zlepšenie kvality života a to aj zlepšovaním dostupnosti pre zraniteľné skupiny, podporou miestnych podnikov a ochranou pracovných miest a riešenie starnutia obyvateľstva; vyzýva takisto na stimulovanie rozvoja zariadení, ktoré sa venujú vzdelávaniu, profesionálnemu školeniu, zvyšovaniu zručností, inovatívnemu a udržateľnému podnikaniu a vytváraniu pracovných miest pre obyvateľov ostrova, a to najmä pre ženy, u ktorých je miera nezamestnanosti vyššia ako u mužov na takmer všetkých ostrovoch EÚ a u mladých ľudí; 39. zdôrazňuje potrebu rozšíriť dohodu Rady zo 7. decembra 2021 o aktualizácii pravidiel EÚ o sadzbách DPH podľa potreby na všetky ostrovné oblasti v EÚ; 40.
poukazuje na to, že kríza spôsobená ochorením COVID-19 odhalila nedostatky v oblasti zdravia na mnohých európskych ostrovoch; zdôrazňuje preto význam rozvoja a zlepšovania zdravotnej infraštruktúry, prístupu k starostlivosti a poskytovania podpory s cieľom nabádať zdravotníckych pracovníkov, aby vykonávali svoju činnosť najmä na najvzdialenejších ostrovných územiach; 41. zdôrazňuje, že je potrebné, aby sa na miestnej úrovni podporovala úzka spolupráca, mobilita a výmena vedomostí medzi vzdelávacími, výskumnými a technologickými a inovačnými inštitúciami, podnikmi a jednotlivými občanmi; vyzýva preto Komisiu, aby zabezpečila, že obyvatelia európskych ostrovov, najmä tých, ktoré sú od vnútrozemia Európy najvzdialenejšie, sa budú môcť plne a rovnocenne zúčastňovať na európskych programoch mobility, ako sú Erasmus+, Európsky zbor solidarity, DiscoverEU a budúci program ALMA; 42. pripomína význam programov EÚ, ako je záruka pre mladých ľudí; vyzýva členské štáty, aby urýchlene zaviedli tento program v úzkom súlade s fondmi EÚ, ako je ESF+, s cieľom riešiť situáciu mladých ľudí, ktorí nie sú zamestnaní, ani nie sú v procese vzdelávania alebo odbornej prípravy, s osobitným dôrazom na osoby žijúce vo vidieckych oblastiach a regiónoch s prírodnými alebo demografickými obmedzeniami na ich trhoch práce, vrátane ostrovov, s cieľom zabezpečiť, aby všetci mladí ľudia vo veku do 30 rokov dostali kvalitnú ponuku zamestnania, ďalšieho vzdelávania, odborného vzdelávania alebo odbornej prípravy, boli schopní rozvíjať zručnosti potrebné pre pracovné príležitosti v širokej škále odvetví, alebo aby im bola ponúknutá platená učňovská príprava alebo stáž do štyroch mesiacov od momentu, keď sa stali nezamestnanými alebo ukončili formálne vzdelávanie; 43. víta úsilie o to, aby bola záruka pre mladých ľudí inkluzívnejšia a aby sa zabránilo akejkoľvek forme diskriminácie vrátane diskriminácie mladých ľudí žijúcich v odľahlých, vidieckych alebo znevýhodnených mestských oblastiach alebo v zámorských územiach a ostrovných regiónoch;
Kultúra 44. považuje kultúru a rozvoj kultúrneho sektora na ostrovoch za zásadné; domnieva sa, že kultúrne a jazykové identity ostrovov sa musia chrániť a podporovať, a to aj vo vzdelávacej oblasti, pretože prispievajú k zhodnocovaniu ostrovov a celej EÚ na všetkých úrovniach; 45.
vyzýva Komisiu, aby vyhlásila rok 2024 za Európsky rok ostrovov;
Poľnohospodárstvo a rybárstvo 46. vyzýva Komisiu, aby posúdila potrebu nariadenia, ktorým sa stanovia osobitné opatrenia v oblasti poľnohos­ podárstva pre všetky ostrovy na úrovni NUTS 2 a NUTS 3 s cieľom dosiahnuť potravinovú sebestačnosť a zvýšiť konkurencieschopnosť ich výrobkov, a to bez toho, aby boli dotknuté existujúce nástroje, ako je program možností osobitne súvisiacich s odľahlosťou a ostrovným charakterom (POSEI) a nariadenie, ktorým sa stanovujú osobitné opatrenia v oblasti poľnohospodárstva v prospech menších ostrovov v Egejskom mori (10); 47. požaduje opatrenia zamerané na odstránenie hospodárskych rozdielov medzi vnútrozemskými oblasťami a pobrežnými regiónmi, ktoré sa veľmi často vyskytujú na ostrovných územiach;
(10)
Nariadenie Európskeho parlamentu a Rady (EÚ) č. 229/2013 z 13. marca 2013 o osobitných opatreniach v oblasti poľnohospodárstva v prospech menších ostrovov v Egejskom mori (Ú. v.
EÚ L 78, 20.3.2013, s. 41).